“มว.” ส่งทีมตรวจวัดอุณหภูมิ คลังเก็บวัคซีนโควิด รองรับ “ซิโนแวค” ถึงไทยเช้าพรุ่งนี้!
สถาบันมาตรวิทยาแห่งชาติ ส่งทีมตรวจวัดอุณหภูมิคลังเก็บวัคซีนโควิด เตรียมพร้อมรองรับ “ซิโนแวค” ล็อตแรก 2 แสนโดส ถึงไทย 10 โมงเช้าพรุ่งนี้!
สถาบันมาตรวิทยาแห่งชาติ ส่งทีมตรวจวัดอุณหภูมิคลังเก็บวัคซีนโควิด เตรียมพร้อมรองรับ “ซิโนแวค” ล็อตแรก 2 แสนโดส ถึงไทย 10 โมงเช้าพรุ่งนี้!
23 ก.พ. 2564

สถาบันมาตรวิทยาแห่งชาติ (มว.) กระทรวงการอุดมศึกษา วิจัยและนวัตกรรม ( อว.) ร่วมกับ กรมควบคุมโรค กระทรวงสาธารณสุข (สธ.) ตรวจวัดอุณหภูมิภายในคลังเก็บ ณ กรมควบคุมโรค กระทรวงสาธารณสุข อ.เมือง จ.นนทบุรี เพื่อเตรียมความพร้อมในการจัดเก็บวัคซีนซิโนแวค ประเทศจีนได้อย่างมีประสิทธิภาพ
โดยวัคซีนจำนวน 2 แสนโดส จาก 2 ล้านโดส ที่รัฐบาลลงนามจัดหาเพื่อสร้างความปลอดภัยให้กับบุคลากรทางการแพทย์ภายในประเทศ จะถูกส่งมาถึงไทยในวันที่ 24 กุมภาพันธ์นี้
โดย ฝ่ายมาตรวิทยาอุณหภูมิและแสง มว. ได้จัดทีมผู้เชี่ยวชาญเพื่อสร้างความเชื่อมั่นในการเก็บรักษาวัคซีนของกรมควบคุมโรค สธ. ด้วยการวัดอุณหภูมิในคลังเก็บวัคซีนขนาด (9 x 7) m. ช่วงอุณหภูมิจัดเก็บที่ (2 ถึง 8 ) oC ซึ่งเป็นช่วงอุณหภูมิในการวัดที่มุ่งเน้นการจัดเก็บวัคซีนจากซิโนแวค เพื่อให้วัคซีนที่นำเข้ามามีความน่าเชื่อถือในเรื่องการจัดเก็บอย่างมีประสิทธิภาพ ก่อนที่จะนำมาใช้งาน
ทั้งนี้ ทีมผู้เชี่ยวชาญจาก มว. ใช้การตรวจสอบอุณหภูมิในคลังเก็บด้วยเครื่องมือวัดอุณหภูมิที่สอบกลับได้ทางการวัด (Traceability) ที่มีความน่าเชื่อถือ ด้วยหัววัดอุณหภูมิแบบไร้สาย (Wireless temp sensors) และ หัววัดอุณหภูมิแบบบันทึกผลอัตโนมัติ (Temperature Recorder) ตามระเบียบวิธีวัดขององค์การอนามัยโลก
ที่มาภาพ : เพจเฟซบุ๊ก สถาบันมาตรวิทยาแห่งชาติ